27/07/2021 | Administración LocalMunicipal
As Pontes de García Rodríguez
Secretaría
Decreto 1323/2021, do 22 de xullo, de substitución nas funcións da Alcaldía no mes de agosto

Con este anuncio faise público que a Alcaldía do concello, mediante decreto 1323/2021, do 22 de xullo, estableceu as substitucións nas funcións da Alcaldía durante o mes de agosto. O texto íntegro do decreto é o seguinte: “DECRETO DE SUBSTITUCIÓN, POR VACACIÓNS, NAS FUNCIÓNS DA ALCALDÍA E TENENCIAS DE ALCALDÍA DURANTE O MES DE AGOSTO DE 2021 ANTECEDENTES DE FEITO: O alcalde estará ausente do Concello, por vacacións, durante o mes de agosto de 2021. Mediante decreto 978/2019, do 28 de xuño, determináronse as Tenencias de Alcaldía. Ao longo do mes tamén estarán de vacacións os/as tenentes de alcalde, organizándose de modo que as funcións da Alcaldía e do resto de tenencias de Alcaldía se vaian asumindo, de forma consecutiva, segundo a orde que se establece neste decreto. FUNDAMENTOS LEGAIS: O artigo 23.3 da Lei 7/1985, do 2 de abril, reguladora das bases do réxime local, establece que os tenentes de alcalde substitúen pola súa orde ao alcalde nos casos de vacante, ausencia e enfermidade. O artigo 17 da Lei 30/1992, do 26 de novembro, de réxime xurídico das administracións públicas e do procedemento administrativo común, refírese á suplencia dos titulares dos órganos administrativos de xeito temporal por quen designe o órgano competente para o nomeamento de aqueles. O Decreto 978/2019, do 28 de xuño, determinou as Tenencias de Alcaldía. O Decreto 993/2019, do 24 de xuño, recolle as delegacións de competencias nas concellarías. Neste decreto establécese, no seu apartado 6.º) que “En caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose para estes efectos exercitada a potestade de avocación en base a esta resolución, sen necesidade dunha nova resolución expresa neste sentido”. De acordo con iso, RESOLVO: 1.º) Designar como substituto/a nas funcións da Alcaldía, á vista das ausencias por vacacións do alcalde e dos/as tenentes de alcalde durante o mes de agosto, a concelleira e concelleiros que se citan deseguido e nas datas indicadas: – Os días 1, 2, 9, 16 e 23 de agosto, ao primeiro tenente de alcalde, Antonio Alonso Román. Asumirá as funcións da Alcaldía e do resto de Tenencias de Alcaldía. – Entre os días 3 ao 8 de agosto, ambos inclusive, ao quinto tenente de alcalde, Jesús Tembrás Martínez. Asumirá as funcións da Alcaldía e do resto de Tenencias de Alcaldía. – Entre os días 10 ao 15 de agosto, ambos inclusive, a segunda tenente de alcalde, Ana María Pena Purriños. Asumirá as funcións da Alcaldía e do resto de Tenencias de Alcaldía. – Entre os días 17 ao 22 de agosto, ambos inclusive, ao terceiro tenente de alcalde, Vicente Roca Uceira. Asumirá as funcións da Alcaldía e do resto de Tenencias de Alcaldía. – E entre os días 24 e 31 de agosto, ambos inclusive, a cuarta tenente de alcalde, María Tania Pardo Cabarcos. Asumirá as funcións da Alcaldía e do resto de Tenencias de Alcaldía.2.º) Publicar este decreto no Boletín Oficial da Provincia da Coruña, de acordo co previsto no artigo 44.2 do Real Decreto 2568/1986, do 28 de novembro.3.º) Dar conta deste decreto ao Pleno da Corporación na primeira sesión que teña lugar consonte ao previsto na normativa vixente. As Pontes de García Rodríguez, 22 de xullo de 2021”. (Asinado dixitalmente por Alcaldía e Secretaría) As Pontes de Niculaie Reichenbach Bahillo, 22 de xullo de 2021. O alcalde Valentín González Formoso